Astrid Eiriksdotter

Astrid Eiriksdotter levde i andre halvdel av 900-tallet og var datter av Eirik Bjodaskalle på Oprekstad (OprustaðirStore norske leksikon: Astrid Eiriksdatter, muligens identisk med Obrestad på Jæren). Astrid var gift med Tryggve Olavsson og mor til kong Olav Tryggvason. Tryggve var, ifølge sagaen, sønnesønn av Harald Hårfagre.Fagrskinna, «Om Olav Tryggvason»: Olav Digerbein, sønn av Harald Hårfagre, var far til kong Trygve, som var gift med Astrid, datter av Eirik Bjodaskalle sør fra Oprestad Ifølge Fagrskinna var Astrid bosatt i Ranrike i det nåværende Bohuslän.

Da ektemannen Tryggve ble drept, sannsynligvis av kong Harald Gråfell i 963, var Astrid gravid med eller hadde nettopp født sønnen Olav. Hun flyktet til sin far på Oprekstad, men dronning Gunhild (den mektige enken etter kong Eirik Blodøks og sønnene hennes (Eirikssønnene, ofte også nevnt som Gunhildssønnene) lette etter dem. Snorre beretter i Olav Tryggvasons saga om en dramatisk og lang flukt hvor de prøvde å dra til Astrids bror Sigurd, som var i tjeneste hos kong Valdemar i Gardarike ved det nåværende Kiev. På veien ble de overfalt av estiske vikinger utenfor Saaremaa (Ösel),SNL, Astrid Eiriksdatter kom fra hverandre og ble solgt som treller. Olav ble, stadig ifølge Snorre, gjenfunnet i Estland etter seks år av sin onkel Sigurd. Olav vokste deretter opp i Gardarike.http://www.olhov.net/olavtry.html kap. 4-6

Astrid ble senere, også ifølge Snorre, gjenfunnet på slavemarkedet i Estland av den norske handelsmannen Lodin. Han tok henne med til Norge og giftet seg med henne.

Astrids barn:
 Med Tryggve Olavsson
 Ingebjørg, g.m. Ragnvald jarl fra Västergötlandhttps://sok.riksarkivet.se/sbl/Presentation.aspx?id=7500
 Åstrid el. Astrid, g.m. Erling SkjalgssonHun betegnes i sagalitteraturen som søster av Olav, men det er usikkert om denne Astrid er datter av Astrid Eiriksdatter, eller barn av Tryggve Olavsson og en annen kvinne.
 Olav
 Med Lodin:
 Torkjell Nevja
 Ingerid
 Ingegjerd

Referanser

Kategori:Nordmenn fra vikingtiden
Kategori:900-tallet